Wimbledoni turniiril, kus esmaspäeval jäid vihma tõttu paljud mängud pidamata, läks korraldajail päris palju aega, et teisipäevane ajakava valmis teha. Kui teisipäeval vihma ei saja, peaks Kaia Kanepi mängima umbes kella 15 (Eesti aeg) paiku, aga Anett Kontaveit napilt enne Londonis pimenemist.
#000004
Kanepi ja Ljudmilla Samsonova kohtumine peetakse 14. väljakul teise mänguna, enne seda alates kella 13st peetakse üks naiste mäng. Seega võiks alates kella 14.30st oodata Kaia mängu algust, kuid pigem alustab ta pärast kella 15.
#000005
Anett Kontaveidi kohtumine Marketa Vondroušovaga (Tšehhi) toimub 15. väljakul viimase mänguna ja esimene algab samamoodi kell 13. Kõigepealt alustatakse täispika naiste mänguga, kuid seejärel jätkatakse veel ühe naiste kohtumisega, mis on pooleli otsustavas setis seisul 5:4 ja arvatavasti kaua ei kesta. Järgnevad meeste ja naiste mäng ja siis Anetti kohtumine. Kolm täismängu ja poolik sett võivad kesta umbes 6st kuni 9 tunnini. Teisel juhul võib Anetti mäng jääda pimeduse tõttu pooleli.
#000006
Õnneks on paranenud Londoni ilmaprognoos. Vihm ei ole teisipäeval välistatud, aga tõenäosus on märgatavalt väiksem, kui pühapäevane ennustus näitas. Kui kas või tunni-pooleteise võrra paus tekib, siis Anetti mängu ilmselt ei toimu.
#000007
Wimbledon sai läbi, viimase tiitli võitsid Tšehhi paarismänguässad
#000009
Novak Djokovic tuli välja kahesetilisest kaotusseisust ja jõudis poolfinaali
#000015
TennisNet.ee – mis? miks? ja kellele?
#000017